Document ID: 32000R2425

Komission asetus (EY) N:o 2425/2000,
annettu 31 päivänä lokakuuta 2000,
maataloustuotteiden nimikkeistöstä vientitukia varten annetun asetuksen (ETY) N:o 3846/87 liitteessä I olevan 15 ryhmän muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on muutettuna komission asetuksella (EY) N:o 1622/2000(2), ja erityisesti sen 63 artiklan 8 kohdan,
sekä katsoo seuraavaa:
(1) Komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 1000/2000(4), vahvistetaan yhdistetyn nimikkeistön perusteella maataloustuotteiden nimikkeistö vientitukia varten.
(2) Asetuksessa (EY) N:o 1493/1999 poistettiin eri pöytäviinityyppien määritelmät. Viinialan tuotteiden nimikkeistön vientitukia varten viimeisimmässä julkaistussa toisinnossa olevissa tavaran kuvauksissa viitataan edelleen sellaisiin pöytäviinityyppien määritelmiin, joita ei enää ole olemassa. Tämän vuoksi kyseinen nimikkeistö on saatettava ajan tasalle.
(3) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liitteessä I oleva 15 ryhmä tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä marraskuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 2000.

Labels: 3
17
6